*Projekts*

LATVIJAS REPUBLIKAS MINISTRU KABINETS

2016. gada \_\_\_\_\_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2014. gada 2. septembra noteikumos Nr. 529 “Ēku būvnoteikumi”**

Izdoti saskaņā ar

Būvniecības likuma 5. panta pirmās daļas

2. punktu un otrās daļas 1. punktu

1. Izdarīt Ministru kabineta 2014. gada 2. septembra noteikumos Nr. 529 “Ēku būvnoteikumi” (Latvijas Vēstnesis, 2014, 194. nr.) šādus grozījumus:

1.1. izteikt 15. punktu šādā redakcijā:

“15. Projektēšanas uzdevumā norāda projektējamās ēkas galveno lietošanas veidu ar plānotajām telpu grupām, to lietošanas veidiem un parametrus, kā arī teritorijas plānojuma un inženiertīklu projektēšanas prasības. Ēkas, kuru paredzēts būvēt uz zemesgrāmatā ierakstītas apbūves tiesības pamata, projektēšanas uzdevumā kā plānotās telpu grupas norāda vienīgi nedzīvojamās telpas. Ja nepieciešams, norāda citus īpašos nosacījumus (piemēram, vēlamās būvkonstrukcijas un būvizstrādājumi, tehnoloģijas). Ja ēku nojauc, projektēšanas uzdevumā norāda prasības nojaukšanas darbu projektam.”;

1.2. papildinātnoteikumus ar 481. punktu šādā redakcijā:

“481. Būvvalde atsaka izdot būvatļauju vai akceptēt būvniecības ieceri, ja ēkai, kuru būvē, atjauno, restaurē, pārbūvē uz zemesgrāmatā ierakstītas apbūves tiesības pamata, paredz dzīvojamās telpu grupas (telpas) vai maina ēkas vai telpu grupas nedzīvojamo lietošanas veidu uz dzīvošanai atbilstīgu lietošanas veidu.”;

1.3. papildināt 4. pielikumu ar 4. piezīmi šādā redakcijā:

“4. Uz apbūves tiesības pamata jaunbūvējamās vai uzbūvētās ēkas vai tās telpu grupas būvniecības, pārbūves, atjaunošanas, restaurācijas vai nojaukšanas gadījumā būvniecības iesniegumā kā telpu grupas norāda vienīgi nedzīvojamās telpas.”

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

08.09.2016. 9:10

253

S.Rāgs

67036974, sandris.rags@tm.gov.lv